**AUTOSALÓN AUTOSHOW NITRA 2025: Novinky, adrenalín a šanca vyhrať auto!  
9. – 12. októbra 2025, výstavisko Agrokomplex Nitra**

**Orechová Potôň, 8. október 2025 - Najväčšie motoristické podujatie na Slovensku je späť! Od 9. do 12. októbra 2025 zaplní nitrianske výstavisko Agrokomplex nová edícia AUTOSALÓN AUTOSHOW NITRA. Návštevníci sa môžu tešiť na množstvo automobilových noviniek, premiér, bohatý sprievodný program a veľkú súťaž –** **vyhrať môžu nový automobil Dongfeng BOX**.

**Adrenalínový sprievodný program**

O nezabudnuteľnú show sa postará tradičná **MOTOTV SHOW**, v rámci ktorej sa predstavia najlepší slovenskí stuntrideri. Chýbať nebudú interaktívne ukážky kaskadérskej školy, dymová show ani expozícia luxusných a športových áut.

Divákov čaká aj **autogramiáda jazdcov** vrátane najúspešnejšieho slovenského reprezentanta v rally, **Juraja Vargu (Dakar Team)**.

Z Česka opäť prichádza populárny projekt **FURT BOKEM** s drift taxi show, súťažami, rozhovormi a sobotnou **Final Night Show**. Tento rok sa Nitra stane aj súčasťou celosvetového podujatia **WORLD DRIFT DAY (11. 10.)**.

Samostatný pavilón bude venovaný **TUNING a AUDIO SHOW**.

**Súťaže a špeciálne podujatia**

Združenie **ČESMAD Slovakia** vyhlasuje 3. ročník súťaže **Kráľ a kráľovná ciest 2025**, kde si svoje zručnosti zmerajú profesionálni vodiči a študenti dopravných škôl. Praktická časť sa uskutoční **10. októbra** priamo na výstavisku.

Z Agrokomplexu bude vysielať motoristický magazín **Pozor, zákruta!** a dopravné spravodajstvo **Zelená vlna**.

**Program pre malých aj veľkých**

Rodiny poteší **RC AUTO SHOW** s prezentáciou RC modelov – od truckov a stavebnej techniky až po drony a vozidlá na vodíkový pohon. Prebehnú aj preteky **H2GP PRO** a ukážky diaľkovo ovládaných modelov počas všetkých dní výstavy.

Na svoje si prídu aj fanúšikovia histórie – v pavilóne N bude pripravená **expozícia veteránov**, a v sobotu 11. októbra „priletia“ legendárne **Citroëny 2CV**, známe ako „kačice“.

Zastúpené budú aj **silové a záchranné zložky SR** a **Asociácia slovenských odťahovacích služieb (ASOS)** s dynamickými ukážkami.

**Majstrovstvá sveta v silovom trojboji**

V rámci výstavy sa od **8. do 12. októbra** uskutočnia **Majstrovstvá sveta v silovom trojboji, tlaku na lavičke a mŕtvom ťahu**. Nitra tak privíta svetovú elitu powerliftingu.

**Veľká súťaž o auto a ďalšie ceny**

Každý návštevník, ktorý si zakúpi vstupenku, sa môže zapojiť do **žrebovania o hodnotné ceny**. Stačí vyplniť súťažný kupón a vhodiť ho do osudia.  
**Hlavná výhra:** osobný automobil **Dongfeng BOX**  
Medzi ďalšími cenami nechýba **kurz bezpečnej jazdy v Centre bezpečnej jazdy SLOVAKIA RING**.

**SLOVAKIA RING na výstave**

Areál **SLOVAKIA RING** sa predstaví v hale M5 so svojím vlastným stánkom. Návštevníci si budú môcť pozrieť **SAFETY CAR Toyota GR Supra**, pretekársku motorku **KAWASAKI ZX-10R** jazdca Tomiho Tótha a **motokáru zo Slovenského motokárového centra**.

Na mieste budú prítomní aj inštruktori Centra bezpečnej jazdy, ktorí poradia s technikou jazdy a bezpečnosťou. Záujemcovia sa môžu zapojiť aj do **súťaže o vstupenky** na jesenné **Majstrovstvá zóny strednej Európy v rallycrosse (18.–19. októbra)**.

Pri hlavnom vchode bude vystavený **SHOW CAR SLOVAKIA RINGU – ikonické Porsche 911 GT3**, s ktorým stále prebieha súťaž o jazdu. Podmienky súťaže sú dostupné [TU](https://slovakiaring.sk/sk/sutaz-jazda-na-porsche-911).

Ďalšie informácie o autosalóne nájdete [TU](https://agrokomplex.sk/autosalon/)﻿.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |